"**Nainen huutaa kissalle**" (englanniksi "Woman yelling at a cat") on Internet-meemi jota käytti ensimmäisen kerran Twitter-käyttäjä @MISSINGEGIRL 1. toukokuuta 2019. Se on yhdistelmä kahdesta kuvasta: kuvaruutukaappaus TV-sarjan *The Real Housewives of Beverly Hills* jaksosta *"Malibu Beach party from Hell"* jossa näyttelijä Taylor Armstrong, Kyle Richardsin pitelemänä, itkee ja osoittaa sormella, ja Tumblr-kuvasta kesäkuulta 2018 jossa Smudge-niminen kissa Ottawasta, Ontariosta istuu päivällispöydässä salaatin äärellä hämmentynyt ilme kasvoillaan.

Kuvat
-----

Taylor Armstrong vuonna 2012. Kuva hänestä *The Real Housewives* -TV-sarjasta toimii ilmiön vasemmanpuoleisena kuvana.
Vasemmanpuoleinen kuva on kuvaruutukaappaus TV-sarjan *The Real Housewives of Beverly Hills* toisen kauden jaksosta *"Malibu Beach party from Hell"* (2010 - jatkuu) jossa kotiäidit Taylor Armstrong ja Camille Grammer kiistelevät Grammerin juoruista koskien Armstrongin ex-miestä Russelia, joka teki itsemurhan väkivaltaisen suhteen vuoksi. Kaappaus on jakson kiivaimmasta kohdasta, jossa kyynelehtivä Armstrong kiljuu ja osoittaa toista henkilöä samalla kun Kyle Richards pitelee häntä. Se levisi netissä kun se oli julkaistu *Daily Mailin* artikkelissa jakson julkaisemista seuraavana päivänä. Armstrong meni töihin turvakoteihin ja lokakuussa 2019 kertoi olevansa positiivisemmassa avioliitossa.

Oikeanpuoleinen kuva esittää Smudge-nimistä kissaa Ottawasta, Ontariosta, jonka Miranda Stillabower on omistanut vuodesta 2015 lähtien. Stillabowerin mukaan kissa on hyvin asosiaalinen ihmisten luona kotona, eikä se pitänyt siitä ettei sille riittänyt tuolia kun Stillabowerin sukulaiset täyttivät koko päivällispöydän. Eräillä päivällisillä vuonna 2018, kun yksi vieras poistui pöydästä salaatin ääreltä, kissa pikaisesti hyppäsi hänen tilalleen ja oli ilmeeltään ilmeisen hämmentynyt; Stillabower otti kissastaan valokuvan ja julkaisi sen Tumblr-sivustolla kesäkuussa 2018. Vaikka Stillabower ei odottanut ilmiön leviävän, se kuitenkin keräsi 50,300 kommenttia ja jakoa yhden vuoden aikana, mikä *Business Insider* -lehden toimittajan Paige Leskinin mukaan oli seurausta kuvan käytöstä Internet-slangissa.

Suosio
------

Julkisuuden henkilöt, kuten (lukien vasemmalta oikealle, ylhäältä alas) Stefon Diggs, Snoop Dogg, John Cena ja Bruce Davis ovat osoittaneet arvostusta "nainen huutaa kissalle" -ilmiötä kohtaan.
Ilmiötä "nainen huutaa kissalle" molempien kuvien kanssa käytti ensimmäisen kerran Twitter-käyttäjä @MISSINGEGIRL 1.5.2019 käyttäen kuvatekstiä "These photos together is making me losing it" ("Nämä kuvat yhdessä saavat minut sekoamaan"). Vain kolmen kuukauden sisällä sitä jaettiin 78 tuhatta kertaa ja se sai yli 275 tuhatta tykkäystä. Vaikka toiset Twitter-käyttäjät kopioivat ilmiötä eri kuvateksteillä, sen nosti varsinaiseen suureen suosioon käyttäjän PerpetualWinter Reddit-postaus 2.6.2019 joka satirisoi New York Knicks -joukkueen faneja.

Jotkut toimittajat, kuten Stillabower itse, ovat perustelleet ilmiön "nainen huutaa kissalle" suosiota sen joustavuudella; ilmiössä käytettyihin aiheisiin kuuluvat päivittäiset tapahtumat kuten hämähäkkien tapaaminen, parisuhdeongelmat tekstiviestien välityksellä, sukulaisen huomaaminen pornolle masturboimassa, ja väittelyt koskien videopelien väkivaltaisuutta ja sanojen ääntämistä. Joskus ilmiö sisältää muita ilmiöitä tai ilmiössä esiintyvät hahmot on korvattu toisilla.

Ilmiötä on kuvattu myös muissa formaateissa, kuten Halloween-asuissa (joihin Armstrong itse viittasi Twitterissä ja kyltissä protestissa San Rafael Mining Company -yhtiötä vastaan Guatemalassa syyskuussa 2019. Käyttäjä SimplySimmer19 teki ilmiöstä modifikaation *The Sims 4* -videopeliin ja julkaisi sen Redditissä huhtikuussa 2020, saaden yli 42 tuhatta positiivista ääntä kuukauden sisällä. Yli vuoden kuluttua ilmiön alkuperäisestä suosiosta, Bruce Sterling käytti sitä eri aikakausien taidetyyleillä; ja Ochre Jelly, joka on tehnyt LEGO-lavastuksia useista eri ilmiöistä, teki sellaisen myös aiheesta "nainen huutaa kissalle", koskien LEGO-palikoiden päälle astumista.

Ilmiö teki Smudge-kissasta Internet-kuuluisuuden, ja sille tehtiin webbisivu jossa myytiin siihen perustuvia vaatteita, kahvikuppeja ja muita tuotteita; se sai myös 1,4 miljoonaa Instagram-seuraajaa ja "Smudgeposting"-nimisen Facebook-ryhmän jossa on 23 tuhatta jäsentä. Instagram- ja Facebook-seuraajien lukumäärät ovat joulukuulta 2019. Smudgen Instagram-sivun sisältö koostuu monenlaisista postauksista, kuten kuvista joissa kissalla on sama ilme koskien muutakin ruokaa, kuten nachoja. Smudgen omistajat käyttivät T-paitojen myynnistä saamaansa rahaa lahjoitukseen kissojen pelastamista koskevalle Furry Tails -säätiölle. Instagramissa, julkisuuden henkilöt kuten NFL-pelaaja Bruce Davis ja WWE-showpainija John Cena postasivat Smudge-ilmiöitä ja kuvia itsestään paidassa jossa on Smudgen kuva, rap-muusikko Snoop Dogg myös osoitti arvostustaan kissaa kohtaan.

Ilmiötä ovat käyttäneet myös merkittävät henkilöt ja instituutiot. NFL-pelaaja Stefon Diggs kertoi haastattelussa käyttävänsä kengissään nappuloita joissa on kuvia ilmiöstä. Kanadan kansalliskirjasto ja -arkisto käytti ilmiötä Facebook-postauksessa kertoessaan kuinka kirjaston työntekijät joskus käsittelevät harvinaisia kirjoja paljain käsin.

Jotkut julkaisut ovat kutsuneet "nainen huutaa kissalle" -ilmiötä yhdeksi vuoden 2019 parhaista ilmiöistä ja myös yhdeksi koko 2010-luvun parhaista ilmiöistä, ja Smudge-kissa nousi ensimmäiselle sijalle *Time*-lehden listalla Internetin suosituimmista kissoista.

"Nainen huutaa kissalle" -ilmiö palkittiin 12. Shorty Awards -messuilla vuoden ilmiönä, Armstrong ja Smudge vastaanottivat palkinnon 3.5.2020.

Kommentteja
-----------

"Nainen huutaa kissalle" -ilmiötä on kuvattu esimerkiksi *The Real Housewives* -sarjan suosiosta populaarikulttuurissa, ja esimerkiksi siitä kuinka aiemmin julkaistu media saa uuden elämän Internetissä.

Viitteet
--------

1. 1 2 3 4 5 6 7 8 9 10 11 12  "How an unlikely marriage of memes gave us 'woman yelling at cat'", *The Daily Dot* 12.8.2019.
2. 1 2 3 4 5 6 7 8 9 10 11 12  Leskin, Paige: "How a cat named Smudge's distaste for salad created one of 2019's most popular memes", *Business Insider*
3. ↑  "Kyle Richards Hasn't a Clue What the Woman Yelling at Cat Meme Is All About", 13.11.2019.
4. ↑  Armstrong, Tyler: "Thank you – that is my past and I have moved on and am in a really healthy, happy marriage. It doesn't seem like my life any longer. I work w domestic violence shelters and support victims. It's ok to laugh at the images that have been created", Twitter 27.10.2019. Viitattu 12.3.2021.
5. 1 2  Greenspan, Rachel (17.1.2020): "Smudge the Cat Is the Real Star of the Woman Yelling at a Cat Meme and He's Still Living for Drama", *Time*.
6. ↑  MacDonald, Shana (2021): "What Do You (Really) Meme? Pandemic Memes as Social Political Repositories", *Leisure Sciences* 43 (1-2): 143-151. Viitattu 11.3.2021.
7. ↑  Seaver, James B. (1.4.2020): "Mommy Juice", *New Directions in Folklore* 17 (1): 112-113.
8. ↑  "Someone turned the 'woman yelling at a cat' meme into their Halloween costume", *The Daily Dot* 27.10.2019.
9. ↑  Houghtaling, Ellie: "Guy absolutely nails his 'woman yelling at a cat' meme Halloween costume", *Mashable*.
10. ↑  Armstrong, Taylor (27.10.2019): "BTW "woman yelling at a cat" is me", Twitter. Viitattu 12.3.2021.
11. ↑  Ortega Martine, Julián: "The #WomanYellingAtACat meme reaches another level in #Guatemala: Woman: 'You told us San Rafael Mining Co. would bring development/progress'. Cat: 'Yes, for the investors and the companies providing services to them'", Twitter. Viitattu 11.3.2021.
12. ↑  "That 'woman yelling at a cat' meme gets immortalised – in The Sims 4", *PCGamersN*.
13. ↑  Frauenfelder, Mark: "A gallery of 'woman yelling at cat' meme art in different historical styles", *Boing Boing* 3.12.2020. Viitattu 17.3.2021.
14. ↑  Cellania, Miss: "'Woman Yelling at Cat' in LEGO", *Boing Boing* 25.2.2.2021. Viitattu 17.3.2021.
15. 1 2 3  "Woman yelling at cat meme: His name is Smudge, he's from Ottawa and he hates salad", CTVNews 18.11.2019.
16. ↑  DelVecchio, Steve: "Stefon Diggs features 'woman yelling at cat' meme on his cleats", *Larry Brown Sports* 17.11.2019.
17. ↑  Hanson, Helena: "A Canadian Government Agency Is Using The Sad Cat Meme To Teach People A Lesson", *Narcity* 7.1.2020.
18. ↑  "What is the meme of the decade?", *The Daily Dot* 14.11.2019.
19. ↑  "From Distracted Boyfriend to Baby Yoda, the best memes of the decade", *Evening Standard* 27.12.2019.
20. ↑  Greenspan, Rachel: "Welcome to the Ultimate Chaotic Catittude Power Ranking of the Cattiest Cats Around", *Time* 11.2.2020.
21. ↑  Shorty Awards: *Woman Yells at Cat wins Meme of the Year || 12th Annual Shorty Awards*, YouTube 4.5.2020.

Aiheesta muualla
----------------

* Woman Yelling at a Cat Know Your Meme -sivustolla